हर तरफ सोलर पैनल लगाए, पहिए मजबूत किए; चंद्रयान-2 की गलतियों को सुधारा
Indian Space Research Organisation (ISRO) Chandrayaan Chandrayaan-3 Landing Update मसलन, फेल होने पर क्या होगा और हल या विकल्प क्या हो सकते हैं। यह जानकारी ISRO के चेयरमैन एस. सोमनाथ ने दैनिक भास्कर के साथ शेयर की।
2019 में चंद्रयान-2 की आंशिक सफलता के बाद 4 साल में ISRO ने लगातार ऐसे परीक्षण किए, जिनसे चंद्रयान-3 की हर संभावित खामी से निपटा जा सके। मसलन, फेल होने पर क्या होगा और हल या विकल्प क्या हो सकते हैं। यह जानकारी ISRO के चेयरमैन एस. सोमनाथ ने दैनिक भास्कर के साथ शेयर की।
उन्होंने बताया कि 2019 में हम सॉफ्ट लैंडिंग में असफल रहे थे। इसकी वजह यह थी कि खोजने के लिए हमारे पास सड़क हादसे की तरह मौके पर पहुंच हालात को जानने या फुटेज देखने का जरिया नहीं था। इसलिए चंद्रयान-2 मिशन के डेटा का विश्लेषण किया और उसके सिमुलेशन से देखा कि क्या गलत हुआ, कहां समस्या थी।
चंद्रयान-2... तीन चूक जो भारी पड़ी थीं
प्रोपल्शन सिस्टम में दिक्कत हुई। इसने लैंडर की गति अनुमान से ज्यादा बढ़ा दी। लैंडिंग के दौरान लैंडर को लगातार धीमा होना था, ताकि वह चांद की सतह पर बिल्कुल सुरक्षित उतर सके। चूंकि लैंडर की गति घटने के बजाय बढ़ने लगी थी, इसलिए हमारा सॉफ्टवेयर उसे नियंत्रित नहीं कर पाया था।
चंद्रयान-2 के उतरने का स्थान (लैंडिंग एरिया) 500 मी. गुणा 500 मी. था। संपर्क में रहने के लिए नियंत्रण सीमित था। सेंसर खास पैरामीटर तक ही सेंस कर सकते थे, इसलिए फेल हो गए।
चंद्रयान-3 के लिए सॉफ्ट लैंडिग जरूरी
लैंडर में 5, रोवर में 2 यंत्र हैं। ये तापमान, मिट्‌टी व वातावरण में मौजूद तत्व व गैस ढूंढ़ेंगे। इसके लिए सॉफ्ट लैंडिंग जरूरी है, ताकि रोवर से लैंडर, लैंडर से ऑर्बिटर और ऑर्बिटर से ISRO तक इलेक्ट्रॉनिक सिग्नल मिलते रहें।
लैंडर-रोवर चांद के एक दिन (धरती के 14 दिन के बराबर) ही काम कर पाएंगे। रात में तापमान माइनस 180 डिग्री तक गिरेगाा। तब गारंटी नहीं कि उपकरण काम करेंगे। अगले दिन फिर सूर्य किरणों से चार्ज हुआ तो एक मौका मिलेगा।
चंद्रयान-3... लैंडर को क्रेन से गिराकर परखा
लैंडर की एनर्जी एब्जॉर्बिंग कैपेसिटी दोगुनी की
चंद्रयान-3 में लैंडर की एनर्जी एब्जॉर्बिंग कैपेसिटी दोगुनी की गई है। पहले लैंडर 2 मीटर/सेकंड से सतह से टकराने पर सुरक्षित रहने में सक्षम था। इस बार 3 मीटर/सेकंड से चंद्रमा की सतह को छूने पर भी सुरक्षित रहेगा।
लैंडर में दो सेंसर लगाए हैं। एक पहले की तरह इनर्शियल सेंसर, कैमरा है। दूसरा लेजर डॉप्लर वेलोसिटीमीटर। इससे लैंडिंग के दौरान लेजर बीम चांद की सतह पर जाएगी और रिफ्लेक्ट होकर लौटेगी।
इससे पता चल सकेगा कि लैंडर की तीनों तरह आगे बढ़ने, अगल-बगल होने और ऊपर-नीचे होने की गति क्या है। नया सेंसर 4 किमी गुणा 2.5 किमी के टारगेट एरिया में लैंडिग कराने में सक्षम होगा।